CELEX: C2006/326/149
Language: fi
Date: 2006-12-30 00:00:00
Title: Asia T-322/06: Kanne 21.11.2006 — Espinosa Labella ym. v. komissio

30.12.2006   
            
            
               FI
            
            
               Euroopan unionin virallinen lehti
            
            
               C 326/72
            
         Kanne 21.11.2006 — Espinosa Labella ym. v. komissio
   (Asia T-322/06)
   (2006/C 326/149)
   Oikeudenkäyntikieli: espanja
   Asianosaiset
   
      Kantajat: Manuel Espinosa Labella ynnä muut (Almería, Espanja) (edustaja: asianajaja M. J. Rovira)
   
      Vastaaja: Euroopan yhteisöjen komissio
   Vaatimukset
   
               —
            
            
               On todettava, että yhteisön tärkeänä pitämän alueen ES 166 0014 ”Artos de El Ejido” mainitseminen komission Välimeren vyöhykkeestä tekemässä päätöksessä, on pätemätön, ja tämä alue on poistettava tässä päätöksessä olevasta ”yhteisön tärkeinä pitämien alueiden” luettelosta
            
         
               —
            
            
               Toissijaisesti on todettava, että El Ejidon kunnassa, Santa María del Águilasta pohjoiseen sijaitsevien maatilojen pitäminen osana kyseistä yhteisön tärkeänä pitämää aluetta on pätemätön, tai samalla tavoin on todettava, että Santa María del Águilasta pohjoiseen sijaitsevien kasvihuoneiden välissä sijaitsevien maatilojen pitäminen osana ”Artos de El Ejidon” yhteisön tärkeänä pitämää aluetta, on pätemätön
            
         
               —
            
            
               komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Tässä kanteessa vaaditaan neuvoston direktiivin 92/43/ETY mukaisesta luettelosta Välimeren vyöhykkeen luonnonmaantieteellisellä alueella olevista yhteisön tärkeinä pitämistä alueista 19.8.2006 tehdyn komission sen päätöksen (1) kumoamista siltä osin kuin siinä todetaan, että ES611 0014 ”Artos de El Ejido” on kokonaisuudessaan yhteisön tärkeänä pitämä alue tai toissijaisesti siltä osin kuin kyseiseen luetteloon on merkitty kantajien omistamat maatilat.
   Vaatimustensa tueksi kantajat esittävät seuraavat väitteet:
   
               —
            
            
               vastaaja ei ole arvioinut asianmukaisella tavalla Espanjan kuningaskunnan ehdotusta, että ”Artos de El Ejido” merkitään Välimeren vyöhykkeen luonnonmaantieteellisellä alueella olevien yhteisön tärkeinä pitämien alueiden luetteloon, mikä on direktiivin 94/43/EY 4 artiklan vastaista. Tältä osin kantajat toteavat, että siitä lähtien, kun he saivat tiedon kyseisestä ehdotuksesta, he olivat useita kertoja yhteydessä komission ympäristöasioiden pääosaston johtajiin ja esittivät heille seuraavat huomautukset:
            
         
               —
            
            
               kyseessä oleva maa on äärimmäisen rakennettua ja käsiteltyä, minkä vuoksi se ei sovellu puiden kasvualustaksi
            
         
               —
            
            
               kyseessä olevaa yhteisön tärkeänä pitämää aluetta ei ole rajattu, tai toissijaisesti tämä rajaaminen on puutteellinen yksityisalueiden rajojen vuoksi tai sen vuoksi, että siinä ei oteta huomioon maan luonnollisia ominaisuuksia
            
         
               —
            
            
               tiettyjen lajien suojelu ei tapahdu tieteellisin perustein kasvihuoneissa tapahtuvan teollisen tai intensiivisen maanviljelyn alueilla sijaitsevilla maatiloilla
            
         Tässä kanteessa kyseessä olevan yhteisön tärkeänä pitämän alueen tapauksessa kyseessä olevaa vyöhykettä ei valittu asianmukaisesti, koska kansallinen hallintoviranomainen ei noudattanut velvollisuuttaan toimittaa täydellisiä tieteellisiä todisteita. Koska Espanjan hallintoviranomainen laiminlöi tämän velvollisuutensa, komission olisi pitänyt vaatia sitä siltä. Tältä osin korostetaan, että sellaisen toimenpiteen perusteluissa, jossa alue määritellään suojelukelpoiseksi, on esitettävä huomattava määrä tieteellisiä seikkoja ja niillä on aina täytettävä mainitun direktiivin liitteessä III asetetut edellytykset.
   
               —
            
            
               Vastaaja on rikkonut keskeisiä menettelymääräyksiä, koska se on hyväksynyt, että ”Artos de El Ejidon” merkitseminen yhteisön tärkeinä pitämien alueiden luetteloon tapahtui ilman julkista kuulemista ja koska se ei vastannut kantajien kirjeisiin, mistä on seurannut tilanne, jossa kantajat eivät ole voineet puolustautua.
            
         
      (1)  EUVL L 259, 21.9.2006, s. 1.